VSRS Sklep II DoR 530/2019
Datum: 2019-11-07T01:00:00.000+01:00
ecli: ECLI:SI:VSRS:2019:II.DOR.530.2019
opravilna_stevilka_ii_stopnje: VSM Sklep I Cpg 201/2019
sodisce: Vrhovno sodišče
oddelek: Civilni oddelek
podrocje: CIVILNO PROCESNO PRAVO
institut: predlog za dopustitev revizije - stroški pravdnega postopka - dovoljenost revizije zoper sklep o stroških postopka - zavrženje revizije

## Jedro

ZPP izrecno določa, da v sporih, kjer vrednost spornega predmeta ne presega 2.000,00 EUR, revizije ni (prvi odstavek 443. člena v zvezi z osmim odstavkom 458. člena ZPP). Ker je vrednost spornega predmeta v tem postopku 1.303,00 EUR, je Vrhovno sodišče predlog za dopustitev revizije zavrglo (377. člen ZPP).

## Izrek

Predlog se zavrže.

## Obrazložitev

1. Sodišče prve stopnje je odločilo, da je tožnik dolžan toženki povrniti stroške postopka v višini 290,27 EUR v roku 15 dni, v primeru zamude z zakonskimi zamudnimi obrestmi od zapadlosti do plačila.

2. Sodišče druge stopnje je tožnikovi pritožbi ugodilo in sklep sodišča prve stopnje spremenilo tako, da je toženka dolžna tožniku povrniti stroške postopka v višini 1.303,00 EUR v roku 15 dni, v primeru zamude z zakonskimi zamudnimi obrestmi. Odločilo je, da je toženka dolžna tožniku povrniti stroške pritožbenega postopka.

3. Zoper sodbo sodišča druge stopnje je toženka vložila predlog za dopustitev revizije in predlagala dopustitev revizije o vprašanju pravilnosti uporabe 157. člena Zakona o pravdnem postopku (v nadaljevanju ZPP). Predlagateljica se ne strinja s presojo sodišča druge stopnje, da je podala povod za tožbo.

4. Predlog ni dovoljen.

5. Če zakon določa, da revizije ni, sodišče revizije ne more dopustiti (drugi odstavek 367. člena ZPP).1 ZPP izrecno določa, da v sporih, kjer vrednost spornega predmeta ne presega 2.000,00 EUR, revizije ni (prvi odstavek 443. člena v zvezi z osmim odstavkom 458. člena ZPP). Ker je vrednost spornega predmeta v tem postopku 1.303,00 EUR, je Vrhovno sodišče predlog za dopustitev revizije zavrglo (377. člen ZPP).

1 Ker je bil sklep sodišča prve stopnje izdan 24. 4. 2019, pravno podlago za odločanje tvori Zakon o spremembah in dopolnitvah Zakona o pravdnem postopku z novelo ZPP-E (Uradni list RS, št. 10/17).